इस मस्जिद में रोज़ सामूहिक रूप से नमाज़ का आयोजन होता हैं। गुंबद के दोनों ओर दो मीनारे हैं जिन्हें गुलदस्ते अज़ान कहते हैं। यह गुल्दस्ता पैग़म्बरे इस्लाम के दौर में मदीने में अज़ान देने वाले हज़रत बेलाल की याद ताज़ा करता है। ये दोनों मिनारें भी सिमेंट की बनी हैं। मस्जिद का मुख्य द्वार पश्चिम की ओर खुलता है और उसका बाह्य रूप सुंदर टाइल से सजा है। मस्जिद का यह प्रवेश द्वार मस्जिद के आस-पास के स्थान की तुलना में ऊंचे चबूतरे पर बना है जिस तक पहुंचने के लिए दोनों तरफ़ ज़ीने बने हैं। मुख्य प्रवेश द्वार के सामने फ़व्वारा बना हुआ है जिससे बाहर का वातावरण आनंदित लगता है।